b'\n_START_ARTICLE_\nBrolgatrane\n_START_SECTION_\nTaksonomi\n_START_PARAGRAPH_\nBrolgatrane ble tidligere regnet til slekten Grus, men \xc2\xabHBW and BirdLife International Illustrated Checklist of the Birds of the World\xc2\xbb plasser arten i Antigone, i henhold til del Hoyo et al. (2014). Noen velger imidlertid fortsatt \xc3\xa5 plassere disse som basale arter i slekten Grus, men slekten blir da i henhold til Krajewski et al. (2010) parafyletisk.\n_START_SECTION_\nBeskrivelse\n_START_PARAGRAPH_\nBrolgatrane blir opp til 160 cm h\xc3\xb8y. Hannen veier cirka 4 760\xe2\x80\x938 729 g og hunnen cirka 3 628\xe2\x80\x937 255 g. Vingespennet utgj\xc3\xb8r 200\xe2\x80\x93230 cm._NEWLINE_Brolgatrane skiller seg visuelt fra sarustrane (A. antigone) gjennom mindre fysisk st\xc3\xb8rrelse og en mindre strupesekk. Hodet, strupen og \xc3\xb8vre del av nakken er dekket med r\xc3\xb8d hud. \xc3\x98ynene har oransje iris. Fj\xc3\xa6rdrakten er gr\xc3\xa5. Bare hudflekker er begrenset til hoderegionen. Ungfuglene har befj\xc3\xa6ret hode og m\xc3\xb8rk brun iris.\n_START_SECTION_\nHabitat\n_START_PARAGRAPH_\nHabitatet varierer med sesongen og mellom de nordlige og s\xc3\xb8rlige populasjonene. S\xc3\xb8rlige fugler foretrekker grunne ferskvannsomr\xc3\xa5der (maksimalt 50 cm dypt), men bruker ogs\xc3\xa5 andre typer v\xc3\xa5tmark. Nordlige fugler er mer tolerante for saltholdig vann og v\xc3\xa5tmarksomr\xc3\xa5der i kystsonen.'